**RESYME` OG SPØRSMÅL FRA DAGENS TALE, DATERT 16.06.2019, VED EIRIK VIKSE**

**TEMA:** **Helter**

Tekstene er hentet fra;

Ef.1.18-20

2.Kor.12.9-10

Har du tenkt på at du og jeg kan være «helter «?

Den kraften som Jesus ble oppreist med, bor i den som tror.

Hvordan skal vi bruke den kraften? I 2.kor.12.9-10 står det at vi blir sterke når vi er svake. Dette er ulikt andre «superhelter». Bibelen sier at hvis vi skal få noe til å vokse, er det ikke i egen styrke eller heltemot.

Ofte tenker vi at vi ikke er gode nok eller sterke nok. Men bibelen sier at når vi våger å vise vår svakhet, da kommer Guds kraft frem. På den måten kan vi være heltene på jobb, i familien og blant venner, gjennom Guds kraft som bor i oss

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.